Greek Legal Document

Category: 336

Content:
Άρθρ.1.-Έκαστος εν γένει τελωνειακός υπόλογος εντεταλμένος την είσπραξιν εσόδων του Δημοσίου και διαφόρων τρίτων, οφείλει, συμφώνως τοις άρθρ. 20 παρ. 1 και 4 και 21 παρ. 1 του από 29/31 Δεκ. 1954 Β.Δ/τος «περί κωδικοποιήσεως των περί Ελεγκτικού Συνεδρίου ισχυουσών διατάξεων» και 62 παρ. 1 και 2 του από 18 Μαΐου 1955 Δ/τος «περί εκτελέσεως των περί Ελεγκτικού Συνεδρίου διατάξεων» να υποβάλη εις το Ελεγκτικόν Συνέδριον εντός δύο το βραδύτερον μηνών από της λήξεως του οικονομικού έτους τον ενιαύσιον λογαρισμόν της ιδίας αυτού διαχειρίσεως. Εάν η διαχείρισις του υπολόγου περιορίζηται εις χρονικόν διάστημα βραχύτερον του οικονομικού έτους οφείλει ούτος να υποβάλλη τον λογαριασμόν της περιωρισμένης ταύτης διαχειρίσεώς του εντός δύο επίσης το βραδύτερον μηνών από της λήξεώς της. 2.Ως λογαριασμός διαχειρίσεως νοείται: α)Ο λογαριασμός της χρηματικής διαχειρίσεως των δασμών εν γένει, των λοιπών δημοσίων εσόδων και των υπέρ τρίτων τοιούτων. β)Ο λογαριασμός διαχειρίσεως Τελωνειακών Παρακαταθηκών δια τας Τελωνειακάς Αρχάς εν αις η διαχείρισις των παρακαταθηκών παρέμεινε και  μετά τον Α.Ν. 164/1936 και δεν μετεβιβάσθη εις το Ταμείον Παρακαταθηκών και Δανείων. γ)Ο λογαριασμός διαχειρίσεως υλικού, και δ)Ο λογαριασμός διαχειρίσεως δικαιωμάτων εκτελέσεως τελωνειακών εργασιών (Δ.Ε.Τ.Ε.). Α΄.Λογαριασμός χρηματικής διαχειρίσεως των δασμών κλπ.